앞

<-

다음

->

瑜伽師地論卷第十四

彌勒菩薩說

三藏法師玄□奉　詔譯

本地分中聞所成地第十之二

已說二種佛敎所應知處. 次說三種. 謂依十相三門三種及與三根. 於諸有情發起邪行. 能令有情◑諸惡趣. 言十相者. 謂壞生命. 財物. 妻妾. 若壞實義. 善友. 讚美. 所爲事業. 若意三濁. 謂執受他財欲爲己有. 欲令他遭所不愛事. 誹謗眞實. 所有惡見. 言三門者. 一作業毁壞門. 二意樂毁壞門. 三方便毁壞門. 於十相中. 前之七種. 作業毁壞. 其次二種. 意樂毁壞. 最後一種. 方便毁壞. 所謂惡見. 由惡見故. 羞恥慈悲離諸惡行. 悉皆毁壞. 無有羞恥. 無有慈悲. 廣造衆惡. 言三種者. 一身所作. 二語所作. 三意所作. 言三根者. 一爲自饒益相. 二爲損害他相. 三於他顚倒相. 謂於非法而作法想. 於不應作作應作想. 堅執現行

復有三法. 能令有情不護諸根. 一於依止中邪法種子. 二於諸境界取不正相. 三於私◑處不正思惟. 如是三種. 當知卽是欲貪瞋◑. 及與害品. 依四處所. 發生三種不正尋思. 謂於自己利等四種白品法處. 爲欲獲得. 或爲不失. 生欲尋思. 於能障彼怨中二品有情處所. 生◑尋思. 於親友品有情處所. 生害尋思. 所以者何. 若親友品. 或時違犯於彼不生全斷滅欲. 唯有輕微苦楚方便訓罰之欲. 與此相違. 所有白品. 如應當知. 略有四種內法種子. 遍攝一切諸法種子. 一世間種子. 二出世種子. 三不淸淨種子. 四淸淨種子. 世間種子者. 謂欲色無色界繫諸行種子. 出世種子者. 謂能證三乘及三乘果. 八聖道等淸淨種子. 不淸淨種子者. 謂欲界繫諸行種子. 淸淨種子復有二種. 一世間◑. 二出世間◑. 色無色繫諸行種子名世間◑. 能證三乘及三乘果. 八聖道等所有種子名出世◑

復有三種從因所生有漏法因. 若於此中. 不如正理修方便者. 能生諸若. 若能如理修方便者. 於苦於因. 能知能斷. 謂於欲界繫法. 染汚希求. 於色無色界繫法亦爾. 又有三種諸煩惱趣. 令諸有情流轉生死. 謂於勝欲. 發意넨求. 名初煩惱趣. 於色無色界勝自體中. 發意넨求. 名第二煩惱趣. 於邪解脫. 發意넨求. 名第三煩惱趣. 又有三種諸有情類. 欲爲根本作業方便. 一爲得勝欲. 二爲得勝自體. 三爲證勝解脫道. 又有三種諸有情類. 於三界中. 攝受自體諸行威勢. 一牽引威勢. 二能得威勢. 三成滿威勢. 牽引威勢者. 謂能引之業. 能得威勢者. 謂健達縛正現在前. 成滿威勢者. 謂住於此受◑不◑諸業異熟. 又有三種無明蘊. 諸有情類住無明者. 由此因緣. 能生三世自體差別. 謂於過去世前際等無知. 能生現在自體. 於現在世前際等無知. 能生未來自體. 於未來世前際等無知. 卽於未來能生後後當來自體. 又有三種未究竟聖. 共諸異生生死災患. 若有於彼深◑怖者. 當速斷除三種□逸. 修習現法涅槃方便. 一無病衰退. 二少年衰退. 三壽命衰退. 其有智者. 應觀未來如是三事定當隨逐. 又有三種有情之類. 貪瞋癡縛所依處所身分差別. 能急繫縛諸有情類. 閉在大苦生死牢獄. 一能饒益. 二能損害. 三者平等. 二種俱離. 又有三處所生諸苦. 遍攝有情所有衆苦. 一合會所生苦. 二乖離所生苦. 三平等相續苦. 初由損害位和合故. 第二由饒益位變壞故. 第三於一切位相續而轉. ◑重所攝諸行所生. 唯衆賢聖覺之爲苦. 非諸異生. 又有三種心高擧法. 違害欲求沙門果證修方便者預流果支. 能障沙門令不得證. 一者以己校量於他. 謂我爲勝心生高擧. 二者以己校量於他. 謂我相似心生高擧. 三者以己校量於他. 謂我爲劣心生高擧

復有三種種子. 當知能生一切諸行. 一已與果. 二未與果. 三果正現前. 又有三種諸行言說所依處所. 謂去來今. 又有三相. 能攝一切色法自相. 謂顯形作用. 安立眼識所取之色. 於自處所障◑餘色. 行住安立根色. 若一切境界色. 當知一切總有十色及定地色. 若得◑定爲引變化修方便者所有諸色. 當知是內化心境界. 亦是未滿變化心果. 又有三種爲諸煩惱所隨逐心. 一諸異生心. 二未滿學心. 三已滿學心. 又有三種聽聞法者. 一於法於義不能受持. 二唯能領受不能任持. 三能受能持. 又有三法是修行者觀身語意無常性觀趣入上首. 一者入出息. 二者尋伺. 三者想思. 又有三種尊勝應受敬養. 一年齒增上. 二族姓增上. 三功德增上. 又有三種住定不定因. 二是定因. 一不定因. 一惡趣定因. 謂無間業. 二善趣涅槃定因. 謂無漏有爲法. 三不定因. 謂所餘法. 又有三法. 爲令聖敎得久住故. 展轉擧罪. 一者現見身語現行違犯學處. 二從他聞. 三以餘相比度了知. 又諸如來自說具足三不護德. 爲顯外道諸師內◑衆惡自稱一切智者實非一切智者. 又欲令彼於如來所發起眞實一切智信

復有三種邪執所生大火所起有情燒惱. 一貪愛燒惱. 二愁憂燒惱. 三顚倒燒惱. 又有三火. 爲化樂福邪事外火. 勝解有情示無虛◑所應事火. 雖實非火假立火名. 一者父母. 二者妻子. 三者眞實應供福田. 又有三種爲諸樂欲增上生者所說眞實增上生道. 一者布施. 得大財富. 二者持戒. 得住善趣. 三者修定. 遠離苦受. 得生一向無有惱害樂世界中. 又有三種. 諸受欲者. 劣中勝欲. 觀待諸欲所生樂故. 一多用功力依緣諸欲. 謂現前住所有諸欲. 二少用功力依心諸欲. 謂樂化天所有諸欲. 三極少功力依心諸欲. 謂他化天所有諸欲. 又有三種. 超過諸欲劣中勝樂. 一有尋伺喜. 二無尋伺喜. 三離喜之樂. 又有三種. 覺悟所知. 能令三乘出離衆苦. 一從他聞音種類. 二內正思惟種類. 三長時修習止觀種類. 又有三種. 覺悟所知. 一者具縛. 二不具縛. 三全無縛. 又有三種所應作事. 修觀行者. 因此三事增上力故. 修習信等一切善法. 一者永斷見道所斷諸煩惱已. 證預流果. 二者永斷修道所斷諸煩惱已. 漸次證得一來不還阿羅漢果. 三者證得阿羅漢已. 現法樂住. 又由三分照了一切所知境界. 增上力故. 建立三眼. 一者肉眼. 能照顯露無有障◑有見諸色. 二者天眼. 能照顯露不顯露. 有障無障有見諸色. 三者慧眼. 照一切種若色非色所有諸法. 又有三法. 能害現行煩惱怨敵. 一者信順善友. 二者不與在家出家諸衆雜住. 三者內正作意覺悟所知眞實道理

復有三種正敎誡方便. 能展轉證後後所證. 及得涅槃. 一於尸羅正敎誡方便. 二於心住正敎誡方便. 三於覺悟所知眞實道理正敎誡方便. 如正敎誡方便有三種. 當知數習正敎誡方便亦爾. 又於正敎誡方便. 現修習時. 由三種法得安◑住. 一者空無願無相滅盡等至. 二者四靜慮. 三者四無量. 又略有三種心一境性. 能令證得如實智見. 一於意言中種種差別所緣行相. 二意言無間種種差別所緣行相. 三超度意言專注一境無種種無差別所緣行相. 又有三處. 能善攝受於惡邪處妄計尊勝及處中庸所化有情. 引入聖敎. 一現己所有最勝神通. 二於他所有染◑諸行. 遮止開許. 三宣說妙法正敎正誡. 又有三◑. 爲欲斷除樂◑外道以外事水暫除外垢. 自謂已得第一淸淨. 所起邪慢故建立此三. 第一義◑不◑處生超越因故. 又有三種牟尼. 爲欲斷除持牟尼戒諸外道等. 暫息語言. 自謂已得眞實寂靜所起邪執故. 又爲顯說無倒牟尼故. 建立三種眞實牟尼. 卽是聖所愛戒所攝身語二業. 及無漏心. 又有三法. 能令處遠離者斷除現行不正尋思. 謂由他所誹毁自所誹毁. 退失大利增上力故. 所起愧◑. 及與愛敬. 又依道及道果. 當知有三種最勝無上. 謂無常智. 苦智. 無我智. 樂速通等四種行跡. 一切世間出世間. 有學無學. 時解脫不動心解脫. 最勝無上. 修觀行者. 先得其智. 由此智故. 爲斷煩惱. 次修行跡. 修行跡己. 心得解脫. 又有三明. 當知爲顯於前後中際. 斷常二邊邪執. 現法涅槃愚癡. 沙門婆羅門無明性故. 建立三明. 已說三種佛敎所應知處. 次說四種. 謂有四法. 能攝一切所知及智. 謂身及聞思修增上念住. 以爲依止. 緣身境慧. 如身及緣身境慧. 當知受心法. 及緣受心法境慧亦爾. 復有差別. 謂四種縛. 一執取縛. 二領受縛. 三了別縛. 四執著縛. 當知心於身. 由執取縛所縛. 於受. 由內領受縛所縛. 於色等境界相. 由了別縛所縛. 卽於所說身等. 由貪瞋等大小煩惱執著縛所縛. 對治如是四種縛故. 立四念住. 又有四種. 欲勤爲先. 觀察過患及與對治. 以爲依止. 能斷現行諸不善法. 及斷彼繫. 能得善法. 及能增長. 又有四種爲欲住心. 爲得勝定. 修方便者. 心住如意. 能生長門. 一樂出離欲. 二受持讀誦. 悔過精進. 三能取賢善定相之心. 四住空閑處. 觀察諸法. 又有四種心定心住. 一有尋有伺有喜心住. 二無尋無伺有喜心住. 三無尋無伺離喜心住. 四捨念淸淨超度一切苦樂心住. 又有四種所知眞實. 染汚淸淨二品別故. 建立四種. 若能了知. 善了知者. 能斷見修所斷一切煩惱. 一染汚品果眞實. 二彼品因眞實. 三淸淨品果眞實. 四彼品因眞實. 又有四種想爲先◑論縛. 一於小欲中想爲先◑論縛. 二於大色中想爲先◑論縛. 三於無量空識無邊處想爲先◑論縛. 四於無所有處想爲先◑論縛. 又有四法. 於諸有情對治◑善. 不樂欲貪. 善修習時. 能生大福. 能趣離欲. 一慈. 二悲. 三喜. 四捨. 又有四法. 超過色界. 令成遠分. 謂空處. 識處. 無所有處. 非想非非想處. 又有四種. 爲令解脫速得円滿. 勤修行者聖解脫欲勝任持法. 爲斷四愛. 增上力故. 謂爲衣服飮食臥具少有所求無作無亂. 時無虛度. 勤修方便. 心離散亂. 樂斷煩惱. 樂修正道. 又有四種修習道果諸煩惱斷. 一見所斷煩惱斷. 二修所斷下分結上中品斷. 三卽此無餘斷. 四上分結無餘斷

復有四種. 證預流支. 能令行者於佛聖敎及善趣中畢竟不動. 謂於大師所. 眞覺所生無動心◑. 如於大師所. 當知於所證法及爲證法修證行者所亦爾. 如是三種. 名心淸淨. 第四一種. 名色淸淨. 聖所愛戒所攝故. 前之三種令於聖敎無有動搖. 最後一種. 令於善趣無有動搖. 又有四種證預流支. 一於說法師及敎授者. 能善承事無所違犯. 二無倒聽聞師所說法及敎授法. 三於所聞法. 能正思惟. 及善通達. 四成辦所修. 又有四智. 攝一切智. 一唯無漏. 於諸法中能現見智. 二一向無漏. 於諸法中非現見智. 三一向有漏. 或如理所引. 或不如理所引. 或非如理非不如理所引世間智. 四通有漏無漏. 他心差別智. 又有四種. 於轉還品眞實能取智. 能盡諸漏. 一轉品果眞實智. 二轉品因眞實智. 三還品果眞實智. 四還品因眞實智. 又有四法. 能令信者爲斷煩惱修正方便. 一相續殷重作用精進. 二正知行念. 三奢摩他. 四毘鉢舍那又有四種. 能通達法. 能盡上漏所依足迹. 謂爲得聖道. 修有漏慧. 旣得道已. 缺諸煩惱. 及缺諸事無餘. 永斷諸煩惱事. 如所得道. 轉更修習. 又有四法. 展轉相應. 有行有緣和合而轉. 同一緣轉. 謂受想行識. 又有四護. 能令已入佛聖敎者愛樂聖敎. 一者命護. 二者力護. 三者心煩惱護. 四者正方便護. 又有四種. 能得正見無倒義行所依處所. 由前三種. 行時淸淨. 由後一種. 住時淸淨. 謂守根門者. 於諸境界. 不順不違. 爲守根門. 念增上力. 正智而行. 住遠離者. 心無染汚. 專注一緣. 又由四行. 當知能證明及解脫. 由念眼慧. 能證於明. 又由身故. 能證不動及時解脫

復有四法. 能爲廣大種種差別諸所造色生起依止. 一者堅性二者濕性. 三者煖性. 四者輕等動性. 又有四法. 能持已生諸有情類. 令得久住及能攝益. 尋求有者. 攝事分中. 當廣分別. 又有四種. 於生死中. 諸識流轉所依足迹. 謂於諸色見已趣向. 由貪愛故. 取爲所緣. 所依境界. 俱有建立. 如於諸色. 於受想行. 當知亦爾. 又諸苾芻. 顧戀現法身命. 爲依止故. 而於衣服飮食臥具. 生希求愛. 顧戀後法身命. 爲依止故. 而於後有. 生넨求愛. 愚於涅槃. 爲依止故. 而於無有. 生넨求愛. 如是略有四種넨求之愛. 謂依服愛. 飮食愛. 臥具愛. 有無有愛. 又有四法. 能令有情現行造作所不應作. 謂隨順可愛事. 違逆不可愛事. 怖畏强敵. 其心顚倒. 愚於現法及後法果. 又有四種請問記論. 能斷所疑. 能悟未悟. 又能任持勝決擇力. 謂於法實相. 應一向記. 於諸有情業果異熟. 應分別記. 於◑密說. 非一向問應詰問記. 於不如理應當置記. 於此問中. 云何名記. 謂記彼問言. 佛世尊於斯不記. 又有四種惠捨. 或淸淨或不淸淨. 三種淸淨. 謂唯自身戒見具足. 或復唯他戒見具足. 或自及他戒見具足. 一不淸淨. 謂自及他戒見二種俱不具足. 其淸淨者. 當生善趣資産豊饒. 不淸淨者. 當生惡趣資産無◑. 又有四種攝衆方便. 能正攝化一切大衆. 一饒益方便二攝受方便. 三引導方便. 四修治方便. 又有四種. 從業所生諸有情類. 於彼彼趣生依止門. 一由業及卵뎃. 二由業及胎膜. 三由業及潤汚. 四唯由業. 又彼彼處受生有情有四種死. 一者由自故死. 謂於◑忘意忿天中而受生者. 二由他故死. 謂於◑羅藍. 넘部曇. 閉尸. 鍵南. 母腹中者. 三俱由故死. 謂在欲界所餘有情. 四俱不由故死. 謂色無色界有頂爲後所有有情. 復有四淸淨道. 一非功用根円滿. 亦非喜樂円滿. 二功用根円滿. 非喜樂円滿. 三喜樂円滿. 非功用根円滿. 四喜樂円滿. 亦功用根円滿. 又有四淸淨道. 一背惡說法及毘奈耶. 二向善說法及毘奈耶. 三資糧道. 四淸淨道. 此中最初. 謂如有一於外道見及引無義苦切行中. 心不愛樂. 亦不忍可. 第二. 謂如有一於蘊界處緣起處非處等諸善巧中. 愛樂忍可. 又能堪忍寒熱等苦. 第三. 謂◑尸羅守根門等. 諸善資糧所攝正法. 第四. 謂奢摩他毘鉢舍那斷諸煩惱. 現法樂住. 又有四種學增上心方便. 謂未離欲者. 爲得不還果. 或不還果依未至定求現法樂住. 又爲令他斷諸惡法及往善趣. 又爲自己斷諸煩惱得勝決擇. 又有二業四相差別. 謂轉所攝業差別有三. 還所攝業. 總立一種. 當知初業一向能感不可愛果惡趣異熟. 第二業一向能感可愛樂果色無色界異熟. 第三業能感愛非愛果欲界天人異熟. 第四業能斷前三業. 又有四種諸有情類增上勤務. 一樂而非利益. 二利益而非樂. 三亦樂亦利益. 四非樂非利益. 又有四門. 起諸煩惱. 能令有情與生等苦和合不離. 一染著諸欲門. 二染著色無色等至門. 三外道諸見門. 四住此法中未得眼者無智門. 又修聖道令此四門所生衆苦速得離繫. 如能令有情與苦和合. 能令順流取後有業. 難可解說. 當知亦爾. 復有四種補特伽羅. 當知遍攝一切補特伽羅. 一者異生. 二者未離欲有學. 三者已離欲有學. 四者超薩迦耶見一切無學. 又有四種補特伽羅. 一自住律儀. 不能爲他宣說正法. 二自不住律儀. 而能爲他宣說正法. 三俱能作. 四俱不能作. 又有四種補特伽羅. 一族姓卑下. 現行白法. 二族姓尊高. 現行惡法. 三族姓卑下. 現行惡法. 四族姓尊高. 現行白法. 此中最初現法有苦非於後法. 第二後法有苦非於現法. 第三二世俱苦. 第四二世俱樂. 又有四種補特伽羅. 一以苦自任. 不任於他而生非福. 謂受外道自苦戒者. 二以苦任他. 不住於自而生非福. 謂隨有一不律儀者. 三以苦俱住. 而生非福. 謂諸國王及祠祀主馬祠祀等. 四不以苦任. 於自他而生大福. 謂住靜慮者. 及離諸惡補特伽羅. 又略有四種語失. 一不實. 二乖離三毁德. 四無義. 興此相違. 當知卽是四種語德. 又略有四種非聖妄語. 謂於見不見顚倒而說. 於聞不聞. 於覺不覺. 於知不知. 當知亦爾. 與此相違. 當知卽是賢聖諦語

已說四種佛敎所應知處. 次說五種. 謂有五種諸欲貪品◑重. 隨逐流轉雜染所攝行聚. 一所依所緣自性行聚. 二能領納自性行聚. 三能分別言說分位. 取諸法相自性行聚. 四能作用自性行聚. 五能了別自性行聚此五相違. 當知卽是離欲貪品◑重還滅淸淨所攝自性行聚. 又有五種受用欲者所愛境界. 諸樂欲者常所追求. 常所受用. 諸背欲者恒正觀察. 謂色聲香味觸. 當知此中依所追求所尋思所染著事. 有四種愛樂. 謂未來所愛樂事. 卽所追求. 過去所愛樂事. 卽所尋思. 現在所愛樂事. 卽所染著. 此復二種. 一所愛樂事. 二從彼所生所愛樂受. 又有五種有情所得受愛非愛業果異熟自體. 謂天人那落迦傍生鬼趣. 又有五種失利養因行. 亦是背涅槃因行. 謂若於是處受用利養. 若從彼得. 若所得物. 若所爲得. 若如是得. 於此諸處. 心生吝惜. 又有五法. 令修行者先毁◑戒多聞. 後虧止觀善◑. 謂於諸欲中. 心生愛染. 於能覺發憶念敎授敎誡者所. 心生瞋◑. 未受尸羅. 令其不受. 雖先受得. 後令棄捨. 或使穿穴. 耽著□睡. 恒不寂靜. 染汚追悔. 常◑疑惑. 於所聞法. 不能領受. 雖初領受. 尋卽忘失. 雖不忘失. 不證決定. 又有二種下分. 謂見道是修道下分. 欲界是色無色界下分. 約此二種下分. 說五下分結. 依初下分. 說薩迦耶見戒禁取疑. 依第二下分. 說貪欲瞋◑. 又有二種上分. 謂色界及無色界. 依此二種上分. 說五上分結. 或有無差別結. 謂色貪無色貪. 或有有差別結. 謂愛上靜慮者掉. 慢上靜慮者慢. 無明上靜慮者無明. 又爲五種不信敬所執持者. 心不調柔. 不能生長諸善根本. 謂於大師所說正法增上戒學. 增上心學. 增上慧學. 正覺發者. 正敎授者. 正敎誡者. 同梵行所. 無有信敬. 又有五種爲斷煩惱正精進障. 一者耽著等至及生. 二者耽著利養恭敬. 三者放逸. 四者惡慧. 五者其心下劣. 或增上慢

復有不能堪忍補特伽羅. 於他怨敵所. 起五種邪行. 謂不堪忍者. 於他怨敵. 先起瞋心怨嫌意樂. 於彼親友. 樂欲破壞. 常欲令彼發生憂苦廣作一切不饒益事. 壞自所受淸淨尸羅. 由身語意多行惡行. 由此五種惡邪行故. 能感後世還來此中三種等流過患. 一種現法等流過患. 一種後法異熟過患. 謂此生中多諸怨敵. 親友乖離. 由他發起種種憂苦. 不可愛事. 恒現在前. 臨命終時. 多生憂悔. 命終已後. 顚墜惡趣. 與此相違. 能堪忍者. 於他怨敵. 發起五種正行. 由此所感勝利差別. 如應當知. 又有五法. 能生現法後法一切憂苦. 一親屬滅亡. 二所有財寶非理喪失. 三疾病緣身. 此三能生現法憂苦. 四毁犯尸羅. 五毁謗一切. 諸惡邪見. 此二能生後法憂苦. 與此相違五法. 當知能生現法後法所有喜樂. 又阿羅漢. 雖現追求供身財物亦常受用. 而能超度三邪追求二邪受用. 謂能超過殺生偸盜妄語所引三邪追求. 亦能超過妻妾畜積二邪受用. 又修斷者. 成就五法. 隨其所欲. 於諸善品. 方便修行. 亦能速證究竟通慧. 一者於所修斷. 猛利樂欲. 如敎奉行. 二者於自所有如實發露. 三者身力康强. 四者相續無間修方便中其心勇銳. 五者成就通達止擧捨相時分智慧. 又有五種. 能円滿解脫. ◑離所對治法. 謂於諸法中. 有三種愚. 以爲依止. 起三顚倒. 二種愚者. 一時節愚. 二分位愚. 三自性愚. 三顚倒者. 一於無常計常顚倒. 二者於苦計樂顚倒. 三於無我計我顚倒. 及規求利養. 希望壽命. 爲治如是五所治法. 起五取相. 謂於諸行. 取無常相. 亦取苦相. 於諸法中. 取無我相. 於飮食中. 取惡逆相. 於其命根. 取中夭相. 又有五種修定修智二勝行者. 正心解脫生長之門. 定勝行者. 因聞依諦聖言論故. 正解法義. 如因聽聞因廣大音. 讀誦經典. 因爲他人. 開闡妙義. 在空閑處. 審諦思惟. 正解法義. 當知亦爾. 智勝行者. 於上品亂貪欲. 對活無倒思惟. 又有五種修觀行者意樂方便悉皆具足. 謂於涅槃菩提. 起猛利信解. 名意樂具足. 無間殷重. 修習正智. 而行奢摩他毘鉢舍那. 名方便具足. 又有五法. 令諸有情受愛非愛業果異熱. 煩惱身心. 具攝衆苦. 謂苦樂憂喜捨. 又由成就如前所說意樂方便. 悉皆具足不退轉故. 令觀行者. 堪能速證聖諦現觀. 亦善安往諸勝善品. 又有五種離欲界欲. 未盡餘結學生差別. 一住中有. 便能究竟得般涅槃. 二於初靜慮. 初受生已. 得般涅槃. 三受生已後. 少用功力. 聖道現前. 得般涅槃. 四多用功力. 聖道現前. 得般涅槃. 五或色界邊際. 乃至. 色究竟得般涅槃. 或無色界邊際. 乃至. 有頂方能究竟得般涅槃. 又有五種雜修第四靜慮果得不還者生地差別. 一下品靜慮果生地. 二中品靜慮果生地. 三上品靜慮果生地. 四上勝品靜慮果生地. 五上極品靜慮果生地. 又有五種修觀行者觀察作意. 能令三界煩惱永斷究竟決定. 謂雖深厚憶念分別思惟欲相. 於諸欲中. 仍不趣入. 任運捨心. 於離欲相. 率爾思惟. 便能任運其心趣入. 如於欲離欲相如是. 於◑無◑相. 善無害相. 色等至生相. 無色等至生相. 及涅槃相. 當知亦爾. 已說五種佛敎所應知處. 次說六種. 謂依六相. 宣說八種有情事差別. 爲令◑在我及有情命者見等衆生趣入無我故. 謂我所依事差別. 境界事差別. 自性事差別. 受用因事差別. 受用事差別. 隨說事差別. 作用事差別. 希望事差別. 於如是等事差別中. 未善純熟修觀行者. 便謂有我. 依眼等根. 於色等境. 由觸及受. 種種受用. 有如是名. 如是種. 如是姓. 如是食等. 於自於他. 隨起言. 說. 造作一切法非法行. 於可愛事. 希望和合. 久住增益. 於非愛事. 넨望不合. 不住損減. 若於如是事差別中. 已善純熟修觀行者. 爾時妄計皆不得生. 又於寶學有六輕쐽能令善法或未得退. 或已得退. 捨佛聖敎. 乃至微信. 亦皆退失. 謂於佛法僧寶. 增上戒學. 增上心學. 增上慧學. 由惡友故. 於增上心慧. 令得邪僻敎誡敎授. 由惡語故. 全無所得. 彼由邪僻及無所得故. 退失一切所有善法. 與此相違. 當知卽是白品六法. 又有情心. 與不如理作意俱行. 於色等境. 有六種貪所依處平等分位. 如貪所依處平等分位. 如是瞋所依處不平等分位. 癡所依處非平等. 非不平等分位. 當知亦爾. 又有六種最極淸淨. 轉自所依. 第一究竟. 無間無缺. 無有染汚. 恒平等住. 謂若行若住. 於眼所識色乃至意所識法中. 恒平等住. 又有六法. 是諸色根及所依處. 隨其所應之所依止. 無有障◑. 引導安養. 於彼彼生自在而轉. 謂四大種. 空界識界. 如是識界. 能於現在. 積集住持福非福業. 能引當來愛非愛果. 亦能執持識所依止五種色根及所依處. 令不爛壞. 又由現法後後所生識自在力. 令諸有情於善不善無記業中. 差別而轉

復有三處諸修行者難可超越. 一者超越欲貪◑善不樂所攝下界. 二者超越一切行相現行. 三者超越有頂. 超越此三難超越處. 當知由六種無上對治. 四無量是初對治. 無相心三摩地是第二對治. 我慢永盡是第三對治. 永害如是所對治故. 諸三摩地皆悉成滿. 善修對治故. 害所對治. 令彼決定不復現行. 已斷我慢者. 終不爲彼我. 爲究竟爲不究竟. 如是疑惑◑擾其心. 當知有疑惑者. 必不離我慢. 若離我慢. 必無疑惑. 又有六種諍根本處. 一展轉相違. 作不如意. 二覆藏諸惡. 三於等類中剩受利養. 執爲己有. 四於衣服等. 更相欺◑. 五違越學處. 六於法於義顚倒執著. 又有六法. 能斷如是諍根本處. 慈心所發身語意業. 能斷初二. 同受利養. 能斷三四. 同趣尸羅. 能斷第五. 同趣正見. 能斷第六. 又有六法. 能攝一切諸修行者威德究竟. 謂神境. 夫耳. 宿住. 他心. 生死智通. 能攝威德. 漏盡智通. 能攝究竟. 又於聖諦未得現觀補特伽羅. 略有六種能障諦現觀法. 謂如前說. 三種愚癡增上力故. 起三顚倒. 規求利養. 넨望壽命. 此中差別者. 於順惡見惡聞達說惡分別處法中. 喜樂惡見惡聞惡說惡分別事. 如是喜樂. 於未得聖諦現觀異生心. 最能漂動. 極爲障◑. 非於聖者. 是故說此在明分中. 非在解脫成熟分中. 對治如是能障◑法. 當知卽是六種正取相. 謂如前說五種取相. 及一切世間不可樂取相. 又有二種具足隨念六行差別. 能令心沒諸修行者. 正策其心. 令生軟喜. 謂歸依具足隨念. 有三種行. 證具足隨念. 有三種行. 於佛法僧隨念之行. 名歸依隨念. 於趣涅槃行. 趣資財行. 趣生天行. 隨念之行. 名證隨念. 又有六法. 於善說法毘奈耶中. 立爲無上. 不與一切諸外道共. 謂見大師. 聞正法. 得◑信. 隨學一切所有學處. 於大師所. 起隨念行. 謂佛世尊. 是正等覺者. 能說一切法. 乃至廣說. 又於大師. 以身語行. 承事供養. 又有六法. 能令爲盡貪愛修觀行者. 決定證知我於今者猶有貪愛. 非無貪愛. 謂於色境乃至法境. 繫攝其心. 又六因緣故. 應知諸業是實可依. 非種家姓是實可依. 謂下劣種性補特伽羅. 亦生不善. 往於惡趣. 亦生善業. 往於善趣. 亦於現法能般涅槃. 貴勝種姓三種亦爾. 已說六種佛敎所應知處. 次說七種. 謂有七法. 能於諸諦. 如實覺了. 円滿解脫. 謂毘鉢舍那品有三. 一擇法. 二精進. 三喜. 奢摩他品亦有三. 一安. 二三摩地. 三捨. 念通二品. 又由根故. 果故. 解脫故. 建立七種補特伽羅. 於向道中. 依鈍根利根故. 建立隨信隨法行. 於果道中. 卽此二種名信解脫見到. 定障解脫. 非煩惱障解脫故. 建立身證. 煩惱障解脫. 非定障解脫故. 建立慧解脫. 定障煩惱障俱解脫故. 建立俱分解脫. 又三因緣七種行故. 令修行者心得內定心正一緣. 謂趣入. 安住. 攝受因緣. 若世間正見. 了知定有施與等行及此爲依. 了知居家迫뉼. 居家塵染等行. 出離所引正思惟. 名趣入因緣. 旣趣入已. 受持正語正業正命. 名安住因緣. 於趣入因緣. 安住因緣. 及後方便作意隨行中. 所有正精進正念. 名攝受因緣. 又諸世間樂求財者. 爲得樂故. 雖樂積集一切凡財. 而未能得七種聖財所生之樂. 謂與信俱行淸淨之樂. 生於善趣所起之樂. 顧自妙好不行諸惡. 無有追悔阿所生之樂. 顧他誹毁不行諸惡. 無有追悔所生之樂. 於法於義正解俱行所生之樂. 後世資財無所◑乏所生之樂. 於勝義諦如實覺悟所生之樂. 諸如是等無量無邊無罪之樂. 樂求積集世間財者. 皆所未得. 惟得現法資財無◑所生有罪妄想之樂. 又有七種魔惑品力. 一憎嫉聖敎. 二現行能往惡趣惡行. 三樂習不顧自妙好障法. 四樂習不顧他誹毁障法. 五於善不善. 有罪無罪. 若劣若勝. 若黑若白. 及廣分別緣起法中. 不能解了. 六◑垢弊心. 積集衆具. 七智慧陜劣. 愚癡增廣. 若能降伏如是七種魔惑品力. 當知卽是聖法律中信等七力. 又有七種第一義法涅槃所對治法. 能令正法衰退◑沒. 如是七法三衰損攝. 謂受用衰損. 增上意樂衰損. 方便衰損. 於衣服等. 樂求妙好. 樂欲多求. 及彼所起種種受用. 名受用衰損. 於道及道果涅槃. 心不信解. 名增上意樂衰損. 懈怠. 失念. 心亂. 惡慧. 名方便衰損. 受用衰損. 是貪不善根品類. 意樂方便衰損. 是癡不善根品類. 與此相違. 當知卽是白品七法. 又有七種第一義法涅槃品法. 能令正法無退久住. 一聞所成慧. 二思所成慧. 三修所成慧. 四不爲惡緣侵損依止. 五正求財法. 六無增上慢. 七於可供養不可供養補特伽羅. 能善簡擇此可供養此不可供養. 此中由聞慧故. 於未了義能正解了. 由思慧故. 於未善決定義能善思惟. 由修慧故. 斷諸煩惱. 由無惡緣侵損依止故. 堪能修斷正求財法故. 速證通慧. 無增上慢故. 於下品所證. 不生喜足. 能善揀擇補特伽羅故. 於諸世智大福者等. 不樂親近. 亦不供養. 唯樂親近供養少欲者等. 又有七種諸有情類受生處所. 於彼處所受生有情. 諸識現前相續而住. 於三界中唯除惡趣. 無想有情. 及非想非非想處. 由惡趣中極可◑故. 不立識住. 無想有情. 一向轉識不現行故. 不立識住. 非想非非想處. 行與不行不決定故. 不立識住. 身異類故. 名種種身. 想異類故. 名種種想. 當知與此相違

. 名一種身一種想. 梵世已下. 身形異類. 所生身形種種色相有差別故. 於梵世中. 初受生時. 彼諸梵衆. 咸作是念. 我等皆是大梵所生. 爾時梵王亦作是念. 是諸梵衆皆吾所生. 如是彼想非有異類. 第二靜慮已上一切諸天. 身光等照故. 名一種身. 光音天衆先後生者. 由覩梵世猛焰燒然. 爾時便有怖不怖想. 是故於彼有異類想. 又諸有情有七種◑重. 遍攝一切煩惱品◑重. 謂劣界貪瞋品◑重. 中界妙界貪品◑重. 劣中妙界慢無明見疑品◑重. 又於外道惡說法律中. 當知有七種過失. 謂解過失. 行過失. 依止過失. 思惟過失. 功用過失. 增上心過失. 增上慧過失. 彼諸外道雖少於法聽聞受持. 而常隨順四顚倒故. 凡興言論. 專爲毁他免脫徵難. 爲勝利故. 其所生解. 皆有過失. 所受禁戒. 邪範邪命所攝受故. 不能令自得出離故. 亦有過失. 所事師友. 唯能宣說顚倒道故. 亦有過失. 所有思惟. 邪求出離損壞心故. 亦有過失. 所有功用. 離方便故. 亦有過失. 彼增上

355

心. 忘念愛慢及與無明疑上靜慮之所攝故. 亦有過失. 彼增上慧. 六十二見所損壞故. 亦有過失. 與此相違. 當知善說法律中. 亦有七種無過失事. 又有七法. 令諸苾芻所起違犯諍事止息. 餘如攝事分中. 當說當知. 此中有七種違犯諍事. 一開悟現前犯諍事. 二開悟過去失念犯諍事. 三開悟不自在犯諍事. 四尋思犯諍事. 五決擇犯諍事. 六自悔犯諍事. 七忍愧建立二衆展轉擧罪諍事

瑜伽師地論卷第十四

위

*

다음

->